मिगी चेत्ता औंदा ऐ, उत्थें इक जनानी बड़ी गै बमार ही। ओह् लौह्‌की ञ्याणी उत्थें आई ही ते हुन ओदी उमर कोई 28-29 साल होनी ऐ। आखदे जे ओह्‌दे फेफड़े ग नेईं हैन, पर फ्ही बी ओह्‌दे कस्ट नेईं कटोन्दा। हर त्रीयै दिन, इयै सनोचदा जे दुलारी गी खून आया ऐ। ओदी नानी बी अदूं दी उत्थें गै, ओह्‌दे कोल रौह्‌न्दी ऐ। लम्मे उडहेरु कन्नें च लमकाए दे ते काला फिरन। बड़ी गै उद्दमी बुड्ढी ! भांडे इंयां लशकाऽ भाएं मूंह् दिक्खी लौ। सारा दिन वार्ड दियां पैड़ियां चढ़दी, उतरदी र’वै।